Ego Petrus, comes Altisiodori et Tornodori, notum facio universis presentibus pariter et futuris quod constitui et concessi ut fratres Pruilliaci pacifice et quiete possideant omnia que ipsi sive emptione sive eleemosina acquisierunt usque ad hanc diem in terra mea. Quod ut ratum habeatur, presentem cartulam sigilli mei munimine roboravi. Actum anno gratie millesimo ducentesimo quarto, mense augusto.